Z A P I S N I K

15. sjednice Vijeća Mjesnog odbora Petrova 
održane 6. srpnja 2022. u zgradi Mjesnog odbora Petrova, 
Ulica Jakova Gotovca 7, dvorana A, s početkom u 18:00 sati


Nazočni članovi Vijeća: 	Darko Kuljiš, Marija Marinović, Ana Pažanin, Tomislav 
Špoljarić, Saša Šegrt

Odsutni članovi Vijeća: 	nema

Ostali nazočni: 		nema

Nazočni djelatnici Gradskog ureda za mjesnu samoupravu: nema

Predsjedava, predsjednica Vijeća.

Zapisnik vodi: Saša Šegrt, predsjednica Vijeća

	Predsjednica konstatira da je nazočno svih 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora Petrova.

	Bez rasprave, Vijeće jednoglasno prihvaća tekst Zapisnika 14. sjednice Vijeća, održane 20. lipnja 2022.

Predsjednica predlaže dopunu dnevnog reda izglasavanjem Godišnjeg izvještaja o izvršenju financijskog plana za 2021. godinu, za koji su materijali zaprimljeni uoči sjednice. Na prijedlog predsjednice Vijeće jednoglasno utvrđuje dopunjeni: 

DNEVNI RED:

1. Zaključak o Prijedlogu prioriteta Vijeća Mjesnog odbora Petrova za Plan komunalnih aktivnosti Gradske četvrti Gornji grad - Medveščak za 2023. godinu – donošenje zaključka
2. Godišnji izvještaj o izvršenju financijskog plana za 2021. godinu – donošenje Godišnjeg izvještaja
3. Pitanja, prijedlozi i obavijesti

Ad 1. Zaključak o Prijedlogu prioriteta Vijeća Mjesnog odbora Petrova za Plan komunalnih aktivnosti Gradske četvrti Gornji grad - Medveščak za 2023. godinu

Predsjednica otvara raspravu u kojoj sudjeluju svi članovi Vijeća. Vijećnici se slažu da se prioriteti za 2022. godinu koji neće biti realizirani do kraja tekuće godine prenesu u 2023.

Potpredsjednik Tomislav Špoljarić predlaže sadnju 2-3 stabla u nastavku drvoreda na zapadnoj strani Galjufove ulice kod k.br. 3b, 7, 7a te na istočnoj strani Galjufove ulice, na velikoj zelenoj površini kod k.br. 4. 

Nakon rasprave, Vijeće jednoglasno donosi

Z A K LJ U Č A K
o prijedlogu prioriteta Vijeća Mjesnog odbora Petrova za
Plan komunalnih aktivnosti Gradske četvrti Gornji grad – Medveščak za 2023. godinu
1. Vijeće Mjesnog odbora Petrova donosi prijedloge prioriteta za Plan komunalnih aktivnosti Gradske četvrti Gornji grad – Medveščak za 2023. godinu kako slijedi: 
· sadnju 2 do 3 stabla u nastavku drvoreda na zapadnoj strani Galjufove ulice kod k.br. 3B, 7, 7A te na istočnoj strani Galjufove ulice, na velikoj zelenoj površini kod k.br. 4. 
2. Vijeće Mjesnog odbora Petrova predlaže da se u Plan komunalnih aktivnosti Gradske četvrti Gornji grad – Medveščak prenesu prioriteti predloženi u 2022. godini, koji do kraja tekuće godine neće biti izvršeni: 
Lobmayerove stube: popravak stuba, postavljanje rukohvata te klupica na odmorištu (na ravnom dijelu);
· uređenje javnog parka u Jurkovićevoj ulici, uz Stube Mije Slavenske;
· u planove redovnog održavanja uključiti Stube Mije Slavenske i Lobmayerove stube;
· uvrštenje izrade projektne dokumentacije za uređenje zelenih površina Vlaška 117/Gotovčeva ulica; k.č. 5404/3 i k.č. 5404/5, k.o. Centar u Plan komunalnih aktivnosti (sijanje trave; sadnja stabla i grmlja);
· sadnja 2 brzorastuća stabla u Vlaškoj ulici kod k.br. 109-113, prema Kvaternikovom trgu (kod trgovine Damjanović);
· postavljanje klupe i česme u dvorištu Centra za transfuziju krvi (Petrova 3);
· postavljanje ulične rasvjete na zapadnoj strani Gotovčeve ulice kod k.br.1;
· postavljanje rasvjete u prolazu Vlaška 121/Ulica Jakova Gotovca;
· postavljanje senzora i reflektora na vanjskoj strani prostorija MO Petrova;
· ugradnja nadzorne kamere i alarmnog sustava radi osiguranja prostorija MO Petrova od provale;
· postavljanje kontejnera za papir na početku Gotovčeve (zapadna strana), kod križanja s Petrovom ulicom;
· postavljanje 5 stalaka („klamerica“) za bicikle u Vlaškoj ulici, kod kućnih brojeva 93b i 95;
· zamjena metalne ograde oko zelenih površina u Vlaškoj ulici (od k.br. 95 do 105);
- postavljanje stupića u Galjufovoj kod k.br. 14;
· postavljanje kanti za smeće s grbom Grada Zagreba u Vlaškoj ulici kod k.br. 95, 101, 109; u Petrovoj kod k.br. 33, kod bolnice u Petrovoj (Petrova 13) i u Jurkovićevoj ulici kod k.br. 14;
· zamjena zaštitne ograde zelene površine u Petrovoj ulici sa sjeverne strane kod k.br. 21 i 27 (slike u prilogu);
· imenovanje Parka J. Gotovca;
· uređenje Parka J. Gotovca (postavljanje ploče/biste skladatelja J. Gotovca, klupe i male česme s pitkom vodom)
· postavljanje displeja Zagreb parkinga ispred bolnice u Petrovoj, s obavijestima o broju slobodnih mjesta u garažama na Kvaternikovom trgu i Martićevoj ulici;
· širenje zone naplate parkiranja u Jurkovićevoj ulici;
· asfaltiranje postojećih parkirnih mjesta na sjevernoj strani Petrove ulice, od Trga Petra Petretića do Babonićeve ulice;
· uređenje postojećih parkirnih mjesta u Gotovčevoj ulici: preslagivanje kocaka koje su propale od dotrajalosti;
· osiguranje dodatnih parkirnih mjesta u J. Gotovca drugačijim iscrtavanjem (koso parkiranje); 
2. Ovaj Zaključak dostavit će se Vijeću Gradske Gornji grad – Medveščak na daljnje postupanje. 

Ad. 2. – Godišnji izvještaj o izvršenju financijskog plana za 2021. godinu – donošenje Godišnjeg izvještaja


Uoči 15. sjednice zaprimljen je dopis Gradskog ureda za mjesnu samoupravu, civilnu zaštitu i sigurnost, kojim se od mjesnih odbora i vijeća gradskih četvrti traži donošenje Godišnjeg izvještaja o izvršenju Financijskog plana za 2021. godinu. 

	Prijedlog Godišnjeg izvještaja o izvršenju Financijskog plana za 2021. godinu zaprimljen je uz dopis Gradskog ureda i predočen vijećnicima. 

	Bez rasprave, Vijeće jednoglasno usvaja

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Petrova za 2021.


Članak 1. 
Godišnji izvještaj o izvršenju Financijskog plana Mjesnog odbora Petrova za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	288.650,00
	288.650,00
	288.144,44
	99,82

	3
	RASHODI POSLOVANJA
	288.650,00
	288.650,00
	288.144,44
	99,82

	32
	Materijalni rashodi
	288.650,00
	288.650,00
	288.144,44
	99,82

	323
	Rashodi za usluge
	205.500,00
	205.500,00
	205.318,22
	99,91

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	205.500,00
	205.500,00
	205.318,22
	99,91

	 
	ODRŽAVANJE JAVNIH POVRŠINA
	64.245,00
	64.245,00
	64.245,00
	100,00

	 
	ODRŽAVANJE NERAZVRSTANIH CESTA
	141.255,00
	141.255,00
	141.073,22
	99,87

	329
	Ostali nespomenuti rashodi poslovanja
	83.150,00
	83.150,00
	82.826,22
	104,84

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	82.826,22
	104,84

	3299
	Ostali nespomenuti rashodi poslovanja
	4.150,00
	4.150,00
	0,00
	0,00



Članak 2.
Ovaj će Godišnji obračun biti objavljen na oglasnoj ploči Mjesnog odbora Petrova.


Ad. 3 – Pitanja, prijedlozi, obavijesti

	Predsjednica izvješćuje Vijeće o akciji dobrovoljnog darivanja krvi, na koju se ispred VMO Petrova odazvao potpredsjednik. 

· Također, predsjednica informira vijećnike o pozitivnom mišljenju Vijeća Gradske četvrti Gornji grad – Medveščak o postavljanju prometne signalizacije u Jurkovićevoj ulici, kod k.br. 20., donesenom na 12. sjednici Vijeća Gradske četvrti, te o suglasnosti Vijeća Gradske četvrti sa zaključcima VMO Petrova: prijedlogu za imenovanje zelene površine u Jurkovićevoj ulici k.č.br. 5625/l k.o. u Park Mire Furlan te otvaranju javne površine na Petretićevom trgu, donesenima na 11. sjednici Vijeća Gradske četvrti.

· Potpredsjednik Tomislav Špoljarić informira Vijeće o sječi 4 stabla u Domjanićevoj ulici. Vijeće zaključuje da će od Zrinjevca zatražiti objašnjenje zbog čega su stabla posječena, te tražiti sadnju novih mladih stabala. 

· [bookmark: _GoBack]Vijećnica Marija Marinović napominje kako je u Kamaufovoj ulici, kod k.br. 22., na križanju s Petrovom ulicom zatvoren lokal, čija terasa i dalje zagrađuje dva parkirališna mjesta. Predsjednica će poslati upit Komunalnom redarstvu da provjeri je li zakup lokala aktivan ili se terasa može ukloniti. 

· Darko Kuljiš ponavlja pitanje oko statusa zaključaka prethodnog saziva Vijeća Mjesnog odbora Petrova o proglašenju I. parkirališne zone na području VMO Petrova.


Dovršeno u 18:45 sati.

KLASA: 026-02/21-02/14
URBROJ: 251-06-11/708-22-49
U Zagrebu, 6. srpnja 2022.


Zapisnik sastavila: 

Saša Šegrt

    Predsjednica
                                                                                                    Vijeća Mjesnog odbora Petrova

     Saša Šegrt

